CELEX: 62009CA0440
Language: lt
Date: 2011-03-03 00:00:00
Title: Byla C-440/09: 2011 m. kovo 3 d. Teisingumo Teismo (penktoji kolegija) sprendimas byloje ( Sąd Najwyższy (Lenkijos Respublika) prašymas priimti prejudicinį sprendimą) Zakład Ubezpieczeń Społecznych Oddział w Nowym Sączu prieš Stanisława Tomaszewska (Darbuotojų migrantų socialinė apsauga — Reglamento (EEB) Nr. 1408/71 45 straipsnio 1 dalis — Nacionalinėje teisėje reikalaujamas minimalus laikotarpis teisei į senatvės pensiją įgyti — Atsižvelgimas į įmokų mokėjimo kitoje valstybėje narėje laikotarpį — Sumavimas — Skaičiavimo taisyklės)

30.4.2011   
            
            
               LT
            
            
               Europos Sąjungos oficialusis leidinys
            
            
               C 130/5
            
         2011 m. kovo 3 d. Teisingumo Teismo (penktoji kolegija) sprendimas byloje (Sąd Najwyższy (Lenkijos Respublika) prašymas priimti prejudicinį sprendimą) Zakład Ubezpieczeń Społecznych Oddział w Nowym Sączu prieš Stanisława Tomaszewska
   
   (Byla C-440/09) (1)
   
   (Darbuotojų migrantų socialinė apsauga - Reglamento (EEB) Nr. 1408/71 45 straipsnio 1 dalis - Nacionalinėje teisėje reikalaujamas minimalus laikotarpis teisei į senatvės pensiją įgyti - Atsižvelgimas į įmokų mokėjimo kitoje valstybėje narėje laikotarpį - Sumavimas - Skaičiavimo taisyklės)
   2011/C 130/09
   Proceso kalba: lenkų
   
      Prašymą priimti prejudicinį sprendimą pateikęs teismas
   
   Sąd Najwyższy
   
      Šalys pagrindinėje byloje
   
   
      Kasatorius: Zakład Ubezpieczeń Społecznych Oddział w Nowym Sączu
   
   
      Kita šalis: Stanisława Tomaszewska
   
   
      Dalykas
   
   Prašymas priimti prejudicinį sprendimą — Sąd Najwyższy — 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35), 45 straipsnio 1 dalies ir 1972 m. kovo 21 d. Tarybos reglamento (EEB) Nr. 574/72, nustatančio Reglamento (EEB) Nr. 1408/71 įgyvendinimo tvarką (OL L 74, p. 1; 2004 m. specialusis leidimas lietuvių k., 5 sk., 1 t., p. 83), 15 straipsnio 1 dalies a punkto aiškinimas — Senatvės pensijos gavimas anksčiau laiko dėl tam tikro įmokų mokėjimo laikotarpio — Išmokų skaičiavimo metodas — Kelių įmokų mokėjimo laikotarpių, įgytų kitoje valstybėje narėje ir atitinkamoje valstybėje narėje, sudėjimas iki arba po nacionalinėje teisėje numatytų ir trečdalį įmokų mokėjimo laikotarpių sudarančių papildomų laikotarpių priskaičiavimo.
   
      Rezoliucinė dalis
   
   1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97, su pakeitimais, padarytais 2006 m. gruodžio 18 d. Europos Parlamento ir Tarybos reglamentu (EB) Nr. 1992/2006, 45 straipsnio 1 dalį reikia aiškinti taip, kad, nustatydama darbuotojo migranto teisei į senatvės pensiją įgyti nacionalinėje teisėje reikalaujamą minimalų draudimo laikotarpį, atitinkamos valstybės narės kompetentinga institucija, apskaičiuodama šios valstybės narės teisės aktuose nustatytą ribą, kurios negali viršyti įmokų nemokėjimo laikotarpiai, palyginti su įmokų mokėjimo laikotarpiais, turi atsižvelgti į visus darbuotojo migranto vykdant profesinę veiklą įgytus draudimo laikotarpius, įskaitant įgytuosius kitose valstybėse narėse.
   
      (1)  OL C 37, 2010 2 13.